Quasi totas as celulas eucariotas tienen mitocondrias, as quals seguntes a Teoría d'a Endosimbiosi, serían o zaguer producto d'una asociación simbiotica escaíta d'entre una bacteria antiga (u bell atro procariota), y d'estas organelas n'obtienen a suya capacidat de fer metabolismos aerobios (respiración de l'oxicheno), muito més afavoreixedors enercheticament. Ye prou important a dependencia cheneralizada d'os eucarionts respecto d'a respiración aerobia que en a gran mayoría d'as especies actuals s'ha perdido a grans rasgos a capacidat de fer metabolismos alternativos (anaerobiosi, fermentacions, ecetra.). Bi ha, a la contra, bells eucariotas que han modificado as suyas mitocondrias en convertindo-las en atras estructuras como os hidrochenosomas.